સાબરકાંઠા જિલ્લા મધ્યસ્થ સહકારી બેંકની ચૂંટણી અંતર્ગત સોમવારે ઉમેદવારીપત્રો પરત ખેંચવાના અંતિમ દિવસે ચિત્ર સ્પષ્ટ થયુ છે. બેંકના વર્તમાન ચેરમેન મહેશભાઇના સમર્થનાવાળા ૧૩ ડિરેકટરો બિનહરીફ જાહેર કરાયા છે તો બીજી તરફ ઉત્તર વિભાગ દૂધ મંડળીઓ વિભાગમાંથી સાબરડેરીની કસ્ટોડિયન સમિતિના ચેરમેન જેઠાભાઇ પટેલ સામે બે ઉમેદવારોએ ઉમેદવારી ફોર્મ પરત ખેંચ્યુ ન હોવાથી ચૂંટણી જંગ ખેલાશે. ઉપરાંત બાયડ, ઇડર, વિજયનગર વિભાગ સહિત દક્ષિણ વિભાગ દૂધ મંડળીઓના ડિરેકટરો માટે પણ ચૂંટણી યોજાશે.